2+2 વાતચીત ભારત અને અમેરિકા વચ્ચે થનારી વાતચીત આ વર્ષે બંને દેશો વચ્ચે સર્વોચ્ચ સ્તરની ચર્ચા છે. સંરક્ષણ મંત્રી નિર્મલા સીતારમણ અને વિદેશમંત્રી સુષ્મા સ્વરાજ અહીં ઘણા મોટા મુદ્દાઓ પર વિસ્તારથી અમેરિકી સમકક્ષો સાથે વાતચીત કરવાના છે. ગુરુવારે યોજનાર વાતચીત દરમિયાન ભારત અને અમેરિકા વચ્ચે કોમકાસા એગ્રીમેન્ટ ઘણો મહત્વનો છે. આ એગ્રીમેન્ટ દ્વારા ભારત અને અમેરિકા રણનીતિક રીતે નજીક આવી શકે છે. આ એગ્રીમેન્ટ દ્વારા ભારતને અમેરિકા પાસેથી એડવાન્સ મિલિટ્રી ટેકનોલોજી મળી શકશે અને સાથે સુરક્ષા સાથે જોડાયેલા બીજા મુદ્દાઓ પર અમેરિકી મદદ મળી શકશે.